**Αθήνα:** 19.01.2023

**ΑΝΑΚΟΙΝΩΣΗ**

Ο Δήμος Αθηναίων καταρτίζει ανέργους στην εξυπηρέτηση ατόμων με αναπηρία - Παράταση στις αιτήσεις

Παράταση δόθηκε στην προθεσμία για τη συμμετοχή ανέργων στη δράση «Κατάρτιση ανέργων στην εξυπηρέτηση-συνδιαλλαγή με άτομα με αναπηρία και χρόνιες παθήσεις», στην οποία θα συνεργαστούν το Ινστιτούτο της Εθνικής Συνομοσπονδίας Ατόμων με Αναπηρία και Χρόνιες Παθήσεις, η Εθνική Ομοσπονδία Τυφλών και ο Πανελλήνιος Σύνδεσμος Τυφλών με τον Δήμο Αθηναίων και την ΕΑΤΑ ΑΕ, στο πλαίσιο υλοποίησης της πράξης «Δίκτυο Κοινωνικής Προστασίας της Αθήνας - Open Social Net».



Οι συμμετέχοντες (25 άτομα) θα συμμετέχουν σε μια ολοκληρωμένη δράση επιμόρφωσης και κατάρτισης, διάρκειας συνολικά 122 εκπαιδευτικών ωρών σε:

* θεωρητική και βιωματική επιμόρφωση σε θέματα εξυπηρέτησης και επικοινωνίας με Άτομα με αναπηρία (Άτομα με κινητική αναπηρία, Άτομα με κώφωση/βαρηκοΐα, Άτομα με νοητική/γνωστική/αναπτυξιακή/ψυχική αναπηρία και λοιπές αναπηρίες/χρόνιες παθήσεις, Άτομα με οπτική αναπηρία)
* πιστοποιημένη κατάρτιση στη γραφή και ανάγνωση της Braille
* πιστοποιημένη κατάρτιση στον χειρισμό των βασικών εργαλείων ψηφιακού περιβάλλοντος γραφείου (Επεξεργασία Κειμένου, Υπολογιστικά Φύλλα, Υπηρεσίες Διαδικτύου/Ηλεκτρονική Αλληλογραφία)

Οι ενδιαφερόμενοι θα πρέπει:

* Να είναι άνεργοι
* Να διαμένουν στο Δήμο Αθηναίων
* Να είναι απόφοιτοι τουλάχιστον Λυκείου
* Να είναι ηλικίας 18-60 ετών

Προτεραιότητα θα δοθεί στους υποψηφίους χαμηλών εισοδημάτων

Η προθεσμία υποβολής των αιτήσεων συμμετοχής παρατάθηκε έως την Δευτέρα 6 Φεβρουαρίου 2023 και ώρα 17.00.

Δείτε το πλήρες κείμενο της Πρόσκλησης και την αίτηση συμμετοχής: [**https://is.gd/hivqHt**](https://is.gd/hivqHt)

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |